b'\n_START_ARTICLE_\nNeso (luna)\n_START_SECTION_\nOdkritje in imenovanje\n_START_PARAGRAPH_\nLuno Neso sta odkrila Matthew J. Holman, Brett J. Gladman s sodelavci 14. avgusta 2002, pozneje ni bila opa\xc5\xbeena do leta 2003.  Dobila je za\xc4\x8dasno ime S/2002 N 4. Uradno ime je dobila 3. februarja 2007 po Nereidi Neso iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nLuna Neso ima okoli 60 km v premeru (\xc4\x8de pri izra\xc4\x8dunu upo\xc5\xa1tevamo albedo 0,04), okoli Neptuna pa kro\xc5\xbei na razdalji okoli 48 Gm. Je od planeta najbolj oddaljena luna v Oson\xc4\x8dju. Luna Neso je od Neptuna najbolj oddaljena na razdalji okoli 72 Gm, kar je celo ve\xc4\x8d kot je apohelij Merkurja (okoli 70 Gm)_NEWLINE_Ker ima podobno tirnico kot luna Psamata, se predvideva, da imata skupni izvor oziroma, da sta bili del razpadlega ve\xc4\x8djega nebesnega telesa .'